આરટીઓમાં કાચા-પાકા લાઈસન્સ, ટેસ્ટ ડ્રાઇવ, પરમિટ સહિતનાં વિવિધ કામો માટે રોજબરોજ અંદાજે પાંચ હજાર કરતાં વધુ અરજદારોની અવરજવર રહેતી હોય છે, પરંતુ આરટીઓ કચેરીના સિંગલ વિન્ડો તેમજ પ્રતીક્ષાખંડ વિભાગમાં લોકોને બેસવાની સુવિધાનો અભાવ હોવાથી અરજદારોને નીચે બેસવું પડે છે અને જે બાંકડા છે તે પણ તૂટેલી હાલતમાં છે તેમજ લાઈસન્સ વિભાગમાં બેસવા માટે જે હોલ આવેલો છે ત્યાં પાંચ એસી છે તે પણ બંધ હાલતમાં છે તેમજ ટીવી પણ તૂટી ગયું છે એટલું જ નહીં, ટોઇલેટમાં કોઈ વ્યક્તિ પ્રવેશ કરે તો તેને એવું લાગે કે વર્ષો સુધી કોઈએ તેની સફાઈ જ નથી કરી તેવો અનુભવ થાય.